
Gheorghe Piperea: “Nu știu să existe 


altundeva în lume așa ceva. Nici măcar 
în China.” 

Din 26 decembrie, toţi transportatorii de mărfuri se vor dota cu sisteme digitale conectate la serverul central al 
ANAF, pentru a pune în aplicare noua reglementare privitoare la RO e-sigiliu. Teoretic, toate mărfurile vor fi e- 
sigilate, în așa fel încât să se știe oricând, oriunde circulă, în ţară sau peste hotare. Un asemenea regim strict 
există, tot teoretic, pentru alcool, tutun, droguri și precursori de droguri , armament, explozibil și mărfuri care 
provin din infracţiuni sau contravenţii, adică mărfuri riscante sau “pătate”, care nu pot avea un circuit juridic 
normal. Nu funcţionează decât parțial și cu sincope birocratice grave. 

Din a doua zi de Crăciun, toate mărfurile intră în acest circuit permanent spionat și bănuit de evaziune, 
spălare, trafic, fals etc. 

În plus, e-sigiliul este, pentru șofer/mecanic de locomotivă/timonier/căpitan de vas etc. fix ca brățara 
electronică a arestatului/condamnatului cu executare la domiciliu. Sau ca crotalul pus pe urechea vacii. Ori ca 
dispozitivul electronic de urmărire a animalului pe cale de dispariţie. 

Nu știu să existe altundeva în lume așa ceva. Nici măcar în China. 

De altfel, în UE nu ar putea, legal, să fie conceput așa ceva. Aparent, se opune principiul libertăţii de circulaţie 
a mărfurilor și a persoanelor. Dar cine mai ştie cum e cu trans-dreptul european azi? 


Aș zice chiar că și Constituţia noastră interzice un asemenea regim de spionaj permanent — de ex., art. 45 și 
art. 135 “vorbesc” despre libertatea economiei și a comerțului. Dar, știu mai bine corifeii constituționali plătiți cu 

— etorturi logistice și costuri cât casa pentru dotarea cu sistemul digital necesar e-sigiliului; nu știu cum vor 
proceda cei care nu au internet, cloud, IT-iști sau ... electricitate; 

— amenzi de circulaţie aplicate de ANAF pentru că nu există e-sigiliu, plus confiscare marfă nesigilată; 

— cozi multi-kilometrice la vamă pe motiv că mărfurile nu sunt complet și corect e-sigilate; 

— tiruri cu marfă dinspre sau înspre Ucraina (bine, aici nu se pune problema că nu se cade să încurce ANAF 
geo-politica); 

— maşini de particulari oprite de ANAF pentru a verifica dacă nu cumva cară mărfuri ne-e-sigilate. 

Avertisment din lege: nu doar marfa se confiscă, ci se ia la stat și mașina utilizată la căratul mărfii ne-e- 
sigilate. 

Și acum: start aplauze măsuri de “luptă” și “combatere” a evaziunii, spălării, traficului, măsuri care nu vor 
atinge niciodată marii evazioniști, spălători și traficanţi, ci doar 3-400 de amărăşteni, buni de arătat la teve în 
calitate de “dujmani” ai poporului. 

